Պերուական թատրոն

Պերուական թատրոն Պերուում, հատկապես ինկերի պետության կազմավորումից հետո, նշանակալի չափով զարգացել է բեմարվեստը։ Գոյություն է ունեցել թատերական ներկայացումների մի քանի տեսակ, որոնք ուղեկցվել են երաժշտությամբ և խմբ երգեցողությամբ։ 1548-ական թվականներին կայացել է առաջին աշխարհիկ ներկայացումը։ 1680 թվականին Լիմայում կառուցվել է «Պրինսիպալ» թատրոնը։ 17-րդ դարի 2-րդ կեսի 18-րդ դարի դրամատուրգներից են՝ Խ․ դե էսպինոսա Մեդրանոն, Պ․ դե Պերալտա Բառնուէվոն, 19-րդ դարում՝ Մ․ Մոնկլոայ ի Կովառուբիասը, Ֆ․ Պարդո ի Ալյագան, Մ․ Ա․ Սեգուրան, նշանավոր դերասաններից՝ Տ․ Սիրանդան, Է․ Պերեսը։ 1940-ական թվականներին ռեժիսորների և դրամատուրգների աշխատանքներին բնորոշ էր հայրենասիրությունը, սոցիալական խոր բովանդակությունը, թատերարվեստի զարգացման նոր ուղիների որոնումը։ 1960-ական թվականներից տարբեր քաղաքներում անց են կացվում թատերական փառատոներ։ Բեմադրվում են Պերուի դրամատուրգներ՝ Խ․ Ռիոսի, Ս․ Սալասար Րոնդիի, Խ․ Օրտեգայի և այլոց պիեսները։ Թատերաշենքերի և թատերախմբերի մեծ մասը գտնվում են Լիմայում, այդ թվում՝ Մ․ Ա․ Սեգուրայի թատրոնը, «Լա Կաբանյա»-ն, Սիրող-դերասանների ասոցիացիա թատերախումբը։ Դերասաններից են՝ Լ․ Առիէտէսն, Ա․ Պուրոն, Է․ Տրավեսին, Խ․ Վելասկեսը և ուրիշներ։ Թատրոնի կադրեր են կրթվում Լիմայի Դրամատիկական արվեստի ազգային ինստուտում։

Պերուի թատրոն